[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "Rhaglen Arfor 2 gwerth \u00a311 miliwn i hybu ffyniant economaidd mewn cymunedau Cymraeg"}, {"text_idx": "#000004", "text": "Mae Arfor 2 yn rhaglen newydd a fydd yn cael ei darparu gan bartneriaid yn yr awdurdodau lleol a fydd yn helpu i gryfhau gwydnwch economaidd cadarnleoedd y Gymraeg."}, {"text_idx": "#000006", "text": "Prif amcan Arfor 2 yw cefnogi\u2019r cymunedau sy\u2019n gadarnleoedd y Gymraeg i ffynnu drwy ymyriadau economaidd a fydd hefyd yn cyfrannu at gynyddu cyfleoedd i weld a defnyddio\u2019r Gymraeg yn ddyddiol."}, {"text_idx": "#000008", "text": "creu cyfleoedd i bobl ifanc a theuluoedd (o dan 35 oed) aros yn eu cymunedau cynhenid neu ddychwelyd iddynt \u2013 gan eu cefnogi i lwyddo\u2019n lleol drwy gymryd rhan mewn menter neu ddatblygu gyrfa;"}, {"text_idx": "#000009", "text": "creu cymunedau mentrus mewn ardaloedd Cymraeg \u2013 drwy gefnogi mentrau masnachol a chymunedol sy\u2019n ceisio cadw a chynyddu cyfoeth lleol drwy fanteisio ar hunaniaeth a rhinweddau unigryw eu hardaloedd;"}, {"text_idx": "#000011", "text": "cryfhau hunaniaeth cymunedau sydd a\u0302 dwysedd uchel o siaradwyr Cymraeg \u2013 drwy gefnogi\u2019r defnydd o\u2019r Gymraeg a\u2019i hamlygrwydd, gan annog ymdeimlad o le a theyrngarwch lleol."}, {"text_idx": "#000012", "text": "Mae\u2019r cyhoeddiad heddiw yn amlinellu bod cytundeb wedi\u2019i wneud gyda phartneriaid yn yr awdurdodau lleol ar raglen o weithgarwch a fydd yn helpu i gefnogi ein cymunedau Cymraeg. Bydd gwaith nawr yn parhau ar fanylion yr ymyriadau arfaethedig."}, {"text_idx": "#000015", "text": "\u201cRwy\u2019n falch ein bod, drwy gydweithio gydag awdurdodau lleol a chyda Phlaid Cymru, wedi dod i gytundeb ar raglen strategol o ymyriadau ar gyfer Arfor 2 sydd a\u0302 photensial i wneud gwahaniaeth sylweddol yn ein cadarnleoedd Cymraeg, gan ddatblygu ein huchelgeisiau o ledaenu ffyniant economaidd. Drwy weithio gyda\u2019n partneriaid yn yr Awdurdodau Lleol, rydym am gefnogi cymunedau sy\u2019n gadarnleoedd y Gymraeg i ffynnu drwy ymyriadau economaidd a chyfrannu at gynyddu cyfleoedd i weld a defnyddio\u2019r Gymraeg yn ddyddiol.\u201d"}, {"text_idx": "#000017", "text": "\u201cDrwy gydweithio rydym yn adeiladu ar lwyddiannau cynllun peilot Arfor sy\u2019n anelu at gefnogi a thyfu\u2019r economi leol a\u2019r Gymraeg gyda\u2019i gilydd. Mae\u2019r buddsoddiad gwerth \u00a311m yn y cynllun hwn yn hwb uniongyrchol i economi\u0308au\u2019r gorllewin, a fydd yn hybu entrepreneuriaeth a thwf busnes ymhellach ac yn helpu i warchod y Gymraeg. Rydym am sicrhau bod cymunedau yn yr ardaloedd hyn yn gallu ffynnu a bod pobl yn gallu aros yn eu cymunedau lleol i weithio neu i dyfu busnes.\u201d"}, {"text_idx": "#000019", "text": "Un o amcanion sefydlu\u2019r Egin oedd bod yn gatalydd ar gyfer hybu a chryfhau\u2019r Gymraeg a\u2019r economi yn Sir Gaerfyrddin. Ers agor, mae\u2019r Egin wedi dod yn gymuned brysur o greadigrwydd lle mae ffocws ar rannu, cydweithio a datblygu busnes."}, {"text_idx": "#000022", "text": "\u201cMae cael cymorth drwy Gynllun Arfor wedi golygu bod busnes me\u0302l bach fel ein un ni wedi cael cyfle i ffynnu mewn cymuned Gymraeg wledig. Mae wedi caniata\u0301u i fi a fy ngwraig weithio\u2019n llawn amser yn y busnes ac wedi ein galluogi i greu swydd Gymraeg arall o fewn y busnes hefyd. Mae wedi golygu ein bod wedi gallu aros yng nghefn gwlad y Gorllewin, adeiladu busnes, creu swyddi a hyrwyddo\u2019r defnydd o\u2019r Gymraeg drwy ein gwaith. Mae bod yn rhan o Arfor wedi ein galluogi fel busnes i gyfrannu at y Gymraeg drwy roi sgyrsiau a chyflwyniadau i grwpiau lleol a\u2019r gymuned hefyd.\u201d"}, {"text_idx": "#000024", "text": "\u201cRydym yn falch y bydd busnesau a chymunedau yn Sir Gaerfyrddin yn gallu manteisio ar gymorth o raglen Arfor a fydd yn darparu cyfleoedd economaidd ar draws y sir yn ogystal a\u0302 chefnogi datblygiad a chynaliadwyedd y Gymraeg."}, {"text_idx": "#000025", "text": "Rydym yn edrych ymlaen at glywed gan sefydliadau a busnesau lleol am eu cysyniadau cyffrous i feithrin a chynnal ethos y rhaglen Arfor newydd."}, {"text_idx": "#000028", "text": "\u201cRydym yn croesawu ymrwymiad Llywodraeth Cymru i fuddsoddi unwaith eto yng Nghynllun Arfor, er mwyn parhau a\u0302\u2019r gwaith o gefnogi twf ecoomaidd, a chefnogi\u2019r Gymraeg yng nghadarnleoedd y Gymraeg yng Nghymru."}, {"text_idx": "#000031", "text": "IT\u2019S been a tough couple of years for schools, but three primaries in Carmarthenshire may have a spring in their..."}, {"text_idx": "#000032", "text": "Council confirm a programme of works for Brynmefys estate, Llanelli"}, {"text_idx": "#000033", "text": "Carmarthenshire County Council has confirmed, having consulted with the residents of Brynmefys, that the majority of homes on the site..."}]